સુરક્ષાદળથી જોડાયેલા એક વરિષ્ઠ અધિકારીએ જણાવ્યું હતું કે, બુધવારે સવારે માહિતી મળી હતી કે, અમુક આતંકવાદીઓ દક્ષિણ અને ઉત્તરના ગામોમાં છુપાયલા છે. ઇન્ટેલિજેન્સ રિપોર્ટમાં જે બે ગામોના ઉલ્લેખ કરાયા હતા તે બન્ને ગામો વર્ષોથી હિંસા માટે બદનામ છે. જેને જોતા સુરક્ષાદળોએ ગામમાં જતા પહેલા તમામ સાવચેતીના પગલા લઈ લીધાં હતાં. સેનાને આશંકા હતી કે, ગામમાં તેમને ભારે વિરોધ અને પથ્થરમારોનો સામનો કરવો પડી શકે છે. જેને જોતા સેનાને અલગ-અલગ ટુકડીમાં વહેંચી દેવામાં આવી હતી અને સાથે જ આ ઓપરેશન માટે કમાંડો અને સ્નાઇપર્સની ટીમની પસંદગી કરવામાં આવી હતી. તો બીજી એક ટીમને વિસ્તારની ઘેરાબંદીની જવાબદારી સોંપવામાં આવી હતી. ત્રીજી ટીમને જવાબદારી આપવામાં આવી હતી કે, તે કોઈપણ પરિસ્થિતિમાં વિસ્તારમાં પથ્થરબાજોને દાખલ થવા ન દે.